སླར་ཡང་སྐུ་ཞབས་མཁས་དབང་ཆུང་ཚེ་རིང་ལགས་ལ་བཀྲ་ཤིས་བདེ་ལེགས་ཞུ།ཕྲན་ནས་ནམ་ཡང་ཁྱེད་རང་མཁས་དབང་དུ་བརྩི་ཡི་ཡོད་ལ་དེ་ལ་ངའི་ངོས་ནས་ནམ་ཡང་བསུབ་ཐབས་མེད་པའི་སྙིང་ཁའི་རི་མོ་ལྟ་བུ་ཤིག་ཏུ་གནས།ང་ལྟ་བུའི་ཤེས་ཡོན་གྱི་ཆུ་ཚད་ལ་བལྟས་ན་ཁྱེད་རང་ནི་མཁས་དབང་ལོས་ཡིན་འདུགབར་དུ་ཁྱེད་རང་དང་མེ་སྟོན་བརྩེ་ལྷ་རྣམ་གཉིས་ཀྱི་རྩོད་པ་དེར་བལྟས་ནས་ཐུགས་བསུན་ཞུས་མེད།གང་ཡིན་ཞེ་ན་ཁྱེད་རྣམ་གཉིས་ཀྱི་རྩོད་པའི་མདའ་མོ་དེ་ངའི་སྙིང་ཁར་ཟུག་ནས་ང་ཏོག་ཙམ་རིང་ལངས་རྒྱུ་མེད་པ་ལྟ་བུ་ཆགས་འདུགཁྱེད་རྣམ་གཉིས་ཀྱི་ལོ་རྒྱུས་རྒྱབ་ལྗོངས་དང་བརྡར་ཤ་བཅོད་སྟངས་ལ་ཕྲན་ཧང་སང་སོང་།ཆུང་ཚེ་རིང་ལགས་ནས་ལན་འདེབས་གནང་ཐེངས་རེར་མེ་སྟོན་བརྩེ་ལྷ་ཁ་ཡང་གྲགས་རྒྱུ་མེད་པ་ལྟ་བུ་འགྱུར་བར་དེ་བས་ཧང་སང་བར་འགྱུར།ད་ཕལ་ཆེར་མེ་སྟོན་བརྩེ་ལྷས་ལན་རྒྱབ་རྒྱུར་ཡིད་ཐང་ཆད་པ་ལྟ་བུ་བྱུང་ཡོད་པ་འདྲ།ངས་གོ་སྐབས་འདི་དང་བསྟུན་ནས་སླར་ཡང་ཁྱེད་རང་ལ་ཐུགས་བསུན་ཅུང་ཙམ་ཞུ་ན་བསམ།གོང་གི་ཕྱི་ཟླ་༦ཚེས་༢༦ཉིན་ཁྱེད་ནས་ཕྲན་གྱི་དྲི་བ་འགའ་ལ་ལན་འདེབས་གནང་ནས་ཕྲན་གྱི་བློ་ཁ་ཕྱེ་བ་དང་སློབ་དགེ་ཡང་གང་མིན་ཚད་རག་བྱུང་།ཁྱེད་ལ་བཀའ་དྲིན་ཆེ་ཞུ་གི་ཡིན།གོང་དུ་ཁྱེད་ཀྱི་གསུངས་པ་བཞིན་ཁྱེད་ལ་ལས་བྲེལ་ཆེ་བ་དང་བསྒྱུར་རྩོམ་སོགས་གནང་དགོས་པའི་ཐོག་ཕྲན་འདྲ་བའི་དུས་ཚོད་མ་འཁྱོལ་བའི་མི་རྣམས་ལ་ཁྱེད་ཀྱི་རིན་ཐང་བྲལ་བའི་དུས་ཚོད་གནང་པར་སླར་ཡང་སྙིང་ཐག་པ་ནས་བཀའ་དྲིན་ཆེ་ཞུ།སྤྱིར་བཏང་ཕྲན་ནི་རྩོམ་ཡིག་རིགས་ལ་བལྟ་རྒྱུ་དང་རྩོམ་པ་པོ་རྣམས་ལ་དུས་དང་རྣམ་པ་ཀུན་ཏུ་ཡིད་རངས་ཞུ་བཞིན་ཡོད།ཕྲན་ཡང་རྩོམ་པ་པོ་བྱེད་འདོད་ནའང་རྩོམ་གྱི་རྨང་གཞི་ཙམ་ཡང་མེད་པས་བླུན་པོ་གཏི་ཐུག་ཅན་དུ་འགྱུར་བར་གོར་མ་ཆགགོང་གི་གནས་ཚུལ་རྣམས་ཕྲན་གྱི་བསམ་ཚུལ་ཕྲན་བུ་ཞུས་པ་ཙམ་ཡིན།ཕྲན་ནས་དྲི་བ་ཅུང་ཙམ་ཞིག་ཞུས་ན་བསམ།ཉེ་འཆར་ཧོང་ཀོང་དུ་རྒྱ་ནག་སྲིད་འཛིན་ཧུ་ཅིན་ཐའོ་སླེབས་སྐབས་མི་མང་རྣམས་ནས་ངོ་རྒོལ་སྐད་འབོད་ཤུགས་ཆེ་བྱས་པ་དང་།ཟླ་འདིའི་ཚེས་༡ཉིན་སླར་ཡང་ཟི་ཁྲོན་དུ་ངོ་རྒོལ་སྐད་འབོད་བྱེད་པ་གཉིས་ལ་བལྟས་ན་བཟང་ཕྱོགས་ཀྱི་རྣམ་པ་ཞིག་མཐོང་བྱུང་བས་ཁྱེད་ལ་འདིའི་ཐད་བསམ་ཚུལ་གང་འདྲ་བྱུང་ཡོད་ན།དེ་སྔ་གསར་བརྗེའི་ལས་འགུལ་སྐབས་བོད་ལས་ལྷག་པ་རྒྱ་ནག་ནང་ལོགས་ལ་ཡང་གཏོར་སྐྱོན་ཚབས་ཆེ་ཕྱིན་པ་དང་།མི་མང་ལ་ཡང་མནར་གཅོད་ཚད་མེད་ཐེབས་ཡོད་སྐད་འདུགདེར་བརྟེན་ད་དུང་རྒྱ་ནག་མི་མང་རྣམས་ལ་འཁོན་འཛིན་མུ་འཐུད་ཡོད་པའི་ཕྲན་ལ་ཚོར་སྣང་བྱུང་།ཁྱེད་ཀྱི་བྱས་ན་ང་ཚོའི་མི་ཐོག་འདིར་བོད་ལ་ལོག་ཐུབ་རྒྱུའི་རེ་བ་ཡོད་དམ།གལ་ཏེ་བོད་ལ་རང་སྐྱོང་ཚད་ལྡན་ཞིག་བྱུང་ན་བཙན་བྱོལ་དུ་ཡོད་པའི་བོད་མི་རྣམས་དེ་མ་ཉིད་དུ་བོད་ལ་ལོག་རྒྱུའི་འདུན་པ་སླེབས་ཡོང་ངམ།ངའི་གོ་ཐོས་ལ་རྒྱ་གར་དུ་འཚར་ལོངས་བྱུང་བའི་བོད་ཕྲུག་འགའ་ཞིག་བོད་ལ་རང་དབང་བྱུང་ན་ཡང་བོད་ལ་ལོག་ཐུབ་ས་མ་རེད་ཟེར་མཁན་ཡང་ཡོད་བཟོ་འདུགདེ་ཚོར་བལྟས་ན་དངོས་གནས་དཀའ་ངལ་འཕར་མ་ཞིག་རེད་ཨང་།ད་ངས་ཆོ་མེད་པའི་སྐད་ཆ་ཀྱང་ཀྱང་བཤད་ནས་ཁྱེད་ཀྱི་རིན་ཐང་བྲལ་བའི་དུས་ཚོད་འཕྲོ་ལག་གཏོང་ངེས།དགོངས་འགལ་མེད་པ་ཞུ་རྒྱུ་ཡིན།